Source: https://tenytar.blog.hu/2011/12/09/ketevi_vakacio_az_ab_nek_es_az_el_urtuk_ado?token=eb524a0475308acdabf87c1d540567f9
Timestamp: 2019-09-15 21:23:30
Document Index: 36292790

Matched Legal Cases: ['bíróság ', 'bíróság ', 'Bíróság ', 'Kúria ', 'bíróság ', 'Bíróság ', 'bíróság ', 'bíróság ']

Kétévi vakáció az AB-nek - és az ''elkúrtuk'' adó - ténytár.blog
Bencsik távozása - a politika győzelme a...
Még az ősz elején, az Alkotmánybíróságról szóló törvény javaslatának nyilvánosságra kerülését követően, megírtuk, hogy az új szabályozás alapján, az Alkotmánybíróság előtt folyamatban levő ügyek döntő többsége a törvény erejénél fogva megszűnik, s így az alkotmánybírák számára lesz egy hosszabb átmeneti időszak, amikor nem lesz előttük elbírálandó indítvány.
A nemrég benyújtott, az Alaptörvény részét képező - azaz alkotmányos rangú - átmeneti rendelkezések ezt immáron alkotmányos szinten is megerősítették.
Vakáció - jóváhagyva
Míg a Magyarország Alaptörvényének átmeneti rendelkezéseivel kapcsolatos jogszabállyal kapcsolatban a sajtóban legnagyobb visszhangot kiváltó viták a Magyar Szocialista Munkáspártot és annak jogutódját, a Magyar Szocialista Pártot megbélyegző, a preambulumban foglalt rendelkezésekkel kapcsolatban alakult ki, addig ebben az (alap)törvényben ennél jóval fajsúlyosabb kérdések is eldőltek.
Az egyik ilyen rendelkezés az, hogy immáron a legmagasabb szintű jogszabályban is kimondják, hogy megszűnnek azok, az Alkotmánybíróság előtti utólagos normakontrollra irányuló indítványok, amelyeket nem az Alaptörvényben nevesített indítványozók nyújtottak be. Mivel ezt a kört szűkre szabta az Alaptörvény - hiszen még a Legfelsőbb Bíróság Kúria elnöke sem rendelkezik ezzel a joggal -, így ez azt jelentheti, hogy ha az ilyen ügyekben december 31-éig nem születik döntés, akkor várhatóan már nem is fog.
Magánnyugdíj-pénzáras - fuss a pénzed után!
Márpedig úgy tűnik, hogy az Alkotmánybíróság sok ilyen ügyben nem fog dönteni. Még nem született határozat a magánnyugdíjpénztárak vagyonának átvételével, a büntetőeljárási törvény – a Legfelsőbb Bíróság elnöke által megtámadott – a terheltek jogait súlyosan korlátozó rendelkezéseivel, valamint a bírák nyugdíjazásának új szabályaival kapcsolatban sem.
Sőt, a MANYUP tagok állami nyugdíjával, pontosabban annak elvételével kapcsolatban sem. Bár egyszer már majdnem döntés született ebben az ügyben. Aztán „valamiért" mégsem. Most már sejtjük, hogy miért. A dolgok jelenlegi állása mellett úgy tűnik, nem is nagyon fog.
Ugyanis az átmeneti rendelkezések alapján, ezekben az ügyekben csak akkor folyhat eljárás, ha az indítványozó 2012. március 31-éig ismételten benyújtja indítványát, amelynek meg kell felelnie az alkotmányjogi panasz feltételeinek is: azaz vagy le kellett előtte folytatni egy hosszú és költséges bírósági eljárást, vagy bizonyítani kell, hogy a bíróság sem tudott volna a jogszabályban foglaltak miatt hatékony jogvédelmet nyújtani. Márpedig mindkettő rendkívül nehézkes. És persze hosszú - akár 3-5 év is lehet.
„Van másik" - az „elkúrtuk adó"
S mi történne, ha valamilyen okból az Alkotmánybíróság mégis „elkaszálna" egy olyan törvényt, amely miatt a költségvetésnek kifizetési kötelezettsége keletkezne? A logikus válasz az lenne, hogy ilyenkor az Országgyűlés és a kormányzat levonja a konzekvenciákat, s teljesíti a pénzfizetési kötelezettségét.
Az átmeneti rendelkezések azonban valamilyen egészen abszurd megoldást választanak erre az esetre: a javaslat 28. cikke alapján, addig, amíg az államadósság nem csökken a GDP 50 százaléka alá - amire úgy tűnik, még sokáig várhatunk - egy ilyen AB döntés után az Országgyűlés különadót vezethet be. Azaz: a jogalkotás hibájából - az átmeneti rendelkezések alapján, alkotmány- alaptörvény- vagy EU-ellenes szabályozásból – fakadó kiadásokért az állampolgárok és a gazdálkodó szervezetek válnak felelőssé, hiszen nekik kell a költségvetési kiesést pótolni.
Ez a rendelkezés hasonló Eötvös Gábor méltán népszerű "Van másik" műsorszámához: a korábbi alkotmányellenes döntést megismétlik egy immáron alkotmányosnak tűnő, ismételt különadóval. Mivel ez egy eddig nem ismert adófajta Magyarországon, ezért a Ténytár szerkesztőségének van is egy javaslata az ilyen adónem megjelölésére: „elkúrtuk adó".
https://tenytar.blog.hu/api/trackback/id/tr673446196
Trackback: Magyarország így kényszerítette térdre Európát!!! - exkluzív videó Brüsszelből 2011.12.09. 12:25:59
Nem Merkel vagy Sarkozy fogja megmondani, hogy mi történjen Pannónia kies tájain, hogy mit egyenek vagy mibe öltözzenek országunk prominensei! hogy kitől vegyük a radarblokkolókat ezután! Magyarország felelős vezetői kiállnak a magyar polgárok érdekeié...
Trackback: Kiderült: Lomnici sötét aurája miatt nem látható a felvételen! 2011.12.09. 11:43:48
Trackback: A foci szerepe a magyar demokráciában 2011.12.09. 11:21:09
Utálom a focit. Több okból....
OkoskaTo:rp 2011.12.09. 11:21:20
Az Alkotmánybíróságnak két lehetősége is lett volna megmutatni, hogy nem puhapöcsű, időskori szenilitásban szenvedő naplopók. Meghozhatták volna döntésüket még szeptember előtt, a régi felállásban. És dönthettek volna még idén (bár már az új tagokkal terhelve). A napirenden levőknél fajsúlyosabb kérdések a rendszerváltás óta eltelt húsz évben még nem voltak, ehhez képest sikerült obstruálni az érdemi döntéshozatalt. Ennyire fontos a zsíros pozíció és a zsíros nyugdíj?
Complex 2011.12.09. 11:29:48
Viccország. Szánalmas az egész, úgy ahogy van.
Terniak 2011.12.09. 11:46:55
@OkoskaTo:rp: Igazad van.
Nonszensz, hogy augusztus végén hirtelen felmerül egy "új szakmai szempont". Elképesztő. Ha valaki végignézi, hogy milyen ügyekben döntött az AB az elmúlt egy évben, azt látja, hogy szinte egyetlen nagy konfliktust sem vállalt már fel. Ehelyett önkormányzati rendeletekkel pöcsöl...
Óriási csalódás az AB mostani tevékenysége, mélypontján van a testület minden szempontból...
talicskás munkásember 2011.12.09. 11:49:21
Még szerencse, hogy kibővítették a "csapatot". Én is benne lennék szívesen egy ilyen virtuális, feladat nélküli brigádban. De sajnos rossz szakmát választottam... gyerekkoromban a becsületes munka értékére tanítottak a szüleim.
Ébresztő magyar, elég volt, ne tűrd a diktatúrát! 2011.12.09. 11:54:43
Most kell megadni az utolsó ütést a lejárató, hiteltelen, bóvli Orbánnak mert megrogyott. Európa előtt beéget minket a sumákságával, hazudozásaival.
Orbán most lépj le szép csendben!
HAJRÁ ELLENZÉK, ITT AZ IDŐTÖK!
kewcheg 2011.12.09. 12:20:05
A manyupban maradók számára van még valamilyen fórum itthon..?..:(((
mojszipupi 2011.12.09. 12:22:44
Éljen a forradalom :D SZÁNALOM ORSZÁG
kewcheg 2011.12.09. 12:24:50
...lehetnek bár phil.hab.iur. doktorok a négyzeten, a szememben senkik. nemhogy jól, de még rosszul sem végzik a dolgukat.Mondjuk erről szívesen meghallgatnám egykori tekintélyes kollégáik véleményét, mondjuk Zlinszky Jánosét....hogy mit mond erre...
(II. Torgyán Виктор) THY Rokk *n* Troller 2011.12.09. 12:29:51
Annak idején, mikor elkezdte a öKörmány piszkálni őket, szimpatizáltam velük.
Aztán látva, hogy szarnak ők az alkotmányos rend védelmére, úgy gondolom, hogy nyugodtan akár fel is oszlathatják az egészet a picsába.
Ténytár · http://tenytar.hu 2011.12.09. 13:25:40
Elvileg van. De gyakorlatilag annál még az amúgy nagyon lassú Strasbourg is gyorsabb.
Dr. simonmondja. · http://off.blog.hirszerzo.hu/ 2011.12.09. 13:39:21
@THY Rokk 'n' Troller:
Fidesznyikek és Szájer pereputty voltak már akkor is az alkotmánybírák.
Azért népszavaztattak 300 forintosokat, meg dobtak vissza törvényeket, mert Orbán csicskái voltak.
Én nem csalódtam ezekben az alkeszokban.
P.mester 2011.12.09. 14:59:28
c 2011.12.09. 15:33:53
Ennek a 15 embernek felelnie kell majd a tettéért.
Lesz itt még jogállam.
c 2011.12.09. 15:57:39
Semmivel sem jobbak, mint az 50-es évek bírói.
Ezek is azok is kiszolgálták a mindenkori hatalmat.